**Zápisnica**

**z 1. zasadnutia Obecného zastupiteľstva konaného dňa 09.02.2017 o 18:00 hod. na Obecnom úrade v Dolnom Kalníku**

**Prítomní**: Starostka : Iveta Balšianková

Poslanci : Pavol Huntata, Ing. Ivana Kostrábová, Miloš Kmeť, Ing. Pavol Sedmák,

PhdDr. Tatiana Záhradníková

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice
3. Harmonogram prác v starej časti obce – odvodnenie, pokládka dlažby, most
4. Zákon o biologicky rozložiteľnom odpade
5. Zákon o poplatku za rozvoj 447/2015 zb.z. Miestny poplatok za rozvoj
6. Žiadosť Ing. Petra Ďuríka o odkúpenie obec parcely 315/101 – 18 m2
7. Stretnutie s dôchodcami
8. Rôzne
9. Diskusia
10. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie je uznášania schopné.

**Bod 2**

Starostka predložila poslancom návrh programu OZ a následne dala o ňom hlasovať.

**Hlasovanie**: - prítomnosť - 5 poslanci – 100 %

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **1 /2017 zo dňa 09.02.2017**

* **schvaľuje** program zasadnutia OZ,

Za zapisovateľa určila Ing. Pavla Sedmáka , za overovateľov zápisnice Miloša Kmeťa a Pavla Huntatu

**Bod 3**

Harmonogram prác v starej časti obce – odvodnenie, pokládka dlažby, most. Starostka obce informovala o technickom stave mostného telesa v starej časti obce. Diagnostiku mostného objektu spracoval autorizovaný stavený inžinier Ing. Peter Slašťan. Vzhľadom na technický stav, v ktorom sa mostný objekt nachádza bude potrebné požiadať o cenovú ponuku na opravu. Táto bude predmetom ďalšieho zasadnutia.

Starostka obce informovala o potrebe vykonať odvodnenie okolo obecného úradu. Tieto práce je nutné vykonať pred pokládkou dlažby. Starostka obce osloví firmy so žiadosťou o cenové ponuky.

**Bod 4**

Zákon o biologicky rozložiteľnom odpade.

Starostka obce informovala o zákone o nakladaní s biologicky rozložiteľnom odpade.

**Bod 5**

Zákon o poplatku za rozvoj 447/2015 zb.z. - miestny poplatok za rozvoj

Starostka obce informovala o zákone o poplatku za miestny rozvoj. Zákon bude spracovaný do VZN a predložený na schválenie na budúcom zastupiteľstve poslancom OZ.

**Bod 6**

Žiadosť Ing. Petra Ďuríka o odkúpenie obecnej parcely 315/101 – 18 m2

**Hlasovanie**: - prítomnosť - 5 poslanci – 100 %

- hlasovanie - **ZA** : 4 **PROTI** : **0** **ZDRŽAL SA** **: 1** ( Miloš Kmeť)

bolo prijaté nasledovné

**UZNESENIE :**

Obecného zastupiteľstva č. **2 /2017 zo dňa 09.02.2017**

* **schvaľuje**

**spôsob** prevodu pozemku parc. reg. C-KN 315/101, druh pozemku ostatné plochy o výmere 18 m2 vo vlastníctve obce Dolný Kalník, vedenej na LV č. 126, z dôvodu hodného osobitného zreteľa podľa par. 9a) ods. 8 písm. e) zákona č. 138/1991 Zb o majetku obcí v znení neskorších predpisov, v k.ú Dolný Kalník.

Dôvodom hodným osobitného zreteľa je že : parcela je v priamom susedstve s parcelou

Ing. Petra Ďuríka, rod. Ďurík, nar. xxxxxxxxx, r.č. xxxxxxxxxxx, trvale bytom Dolný 56,

je neudržiavaná a menovaný si chce vyrovnať pozemok.

**Bod 7**

Stretnutie s dôchodcami bude dňa 18.02.2017 o 16:00 hod.

**Bod 8**

Rôzne

Starostka obce informovala o plese samosprávy, ktorý sa bude konať dňa 11.3.2017 v kultúrnom dome v Dubové.

Starostka obce informovala o Incidente s pánom Konšom, ktorý sa odohral dňa 08.02.2017 na obecnom úrade v Dolnom Kalníku, v čase stránkových hodín, kedy sa na ňu p. Konš zahnal a vyhrážal sa jej.

**Bod 9**

Diskusia

**Bod 10**

Na záver pani starostka obce poďakovala poslancom za účasť.

V Dolnom Kalníku dňa 09.02.2017

Zapísal: Ing. Pavol Sedmák

Overil: Miloš Kmeť

Pavol Huntata